**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**«ՀայաստանԻ ԷԼեկտրական ցանցեր» փԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԿՈՂՄԻց ինժեներական ենթակառուցվածքների ստեղծման նպատակով ՇԻՆԱՐԱՐՈՒԹՅԱՆ ԹՈՒՅԼՏՎՈՒԹՅՈՒՆ ՁԵՌՔ ԲԵՐԵԼՈՒ ԺԱՄԱՆԱԿ ԳԱՆՁՎՈՂ ՏԵՂԱԿԱՆ ՎՃԱՐԻ ՉԱՓԻ ՍԱՀՄԱՆՄԱՆ ՄԱՍԻՆ**

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 19-րդ կետով, «Տեղական տուրքերի և վճարների մասին» օրենքի 11-րդ հոդվածով, և հիմք ընդունելով «Հայաստանի էլեկտրական ցանցեր» փակ բաժնետիրական ընկերության լիազոր ներկայացուցչի` Գյումրի համայնքի ղեկավարին ուղղված գրությունը(Գյումրու համայնքապետարանում մուտքագրված 2021 թվականի ապրիլի 02-ին NԴ/5920-21 թվագրմամբ)՝ Գյումրի համայնքի ավագանին որոշում է.

1. Գյումրի քաղաքի վարչական տարածքում «Հայաստանի էլեկտրական ցանցեր» փակ բաժնետիրական ընկերության կողմից ինժեներական ենթակառուցվածքների ստեղծման նպատակով շինարարական աշխատանքների իրականացման ընթացքում, օբյեկտների հարակից տարածքներում և փողոցներում սանիտարական մաքրման գործընթացը կազմակերպելու նպատակով, շինարարության թույլտվություն ստանալու համար գանձվող տեղական վճարը յուրաքանչյուր օբյեկտի համար սահմանել 15000 (տասնհինգ հազար) ՀՀ դրամ:

3. Սույն որոշումն ուժի մեջ է մտնում «Հայաստանի էլեկտրական ցանցեր» փակ բաժնետիրական ընկերությանը պատշաճ իրազեկելու օրվան հաջորդող օրվանից:

**Հ.ՍՈՒԼԹԱՆՅԱՆ**

**Կ.ԲԱԴԱԼՅԱՆ**

**Ա.ՄԱՆՈՒԿՅԱՆ**

**Ա.ՀԱԿՈԲՅԱՆ**

**Հ.ԳԱՍՊԱՐՅԱՆ**

Կատարող՝ Հ.Սահակյան

**ՀԻՄՆԱՎՈՐՈՒՄ**

**«ՀայաստանԻ ԷԼեկտրական ցանցեր» ՓԲԸ-ի ԿՈՂՄԻց ինժեներական ենթակառուցվածքների ստեղծման նպատակով ՇԻՆԱՐԱՐՈՒԹՅԱՆ ԹՈՒՅԼՏՎՈՒԹՅՈՒՆ ՁԵՌՔ ԲԵՐԵԼՈՒ ԺԱՄԱՆԱԿ ԳԱՆՁՎՈՂ ՏԵՂԱԿԱՆ ՎՃԱՐԻ ՉԱՓԻ ՍԱՀՄԱՆՄԱՆ ՄԱՍԻՆ**

«Հայաստանի էլեկտրական ցանցեր» ՓԲԸ-ի կողմից պարբերաբար իրականացվում են ինժեներական ենթակառուցվածքների ստեղծման լայնածավալ աշխատանքներ, որը նպաստում է քաղաքի էլեկտրամատակարարման ցանցի բարելավմանը, ուստի շինարարության թույլտվության տրամադրման գործընթացը ավելի պարզեցնելու և արագացնելու համար Գյումրու համայնքապետարանի և «Հայաստանի էլեկտրական ցանցեր» ՓԲԸ-ի միջև կնքվել է պայմանագիր: Շինարության թույլտվության տրամադրման գործընթացի արագացմանը կնպաստի նաև շինարարության թույլտվություն ստանալու համար գանձվող տեղական վճարի ֆիքսված գումարի սահմանումը:

**ՏԵՂԵԿԱՆՔ**

**«ՀայաստանԻ ԷԼեկտրական ցանցեր» ՓԲԸ-ի ԿՈՂՄԻց ինժեներական ենթակառուցվածքների ստեղծման նպատակով ՇԻՆԱՐԱՐՈՒԹՅԱՆ ԹՈՒՅԼՏՎՈՒԹՅՈՒՆ ՁԵՌՔ ԲԵՐԵԼՈՒ ԺԱՄԱՆԱԿ ԳԱՆՁՎՈՂ ՏԵՂԱԿԱՆ ՎՃԱՐԻ ՉԱՓԻ ՍԱՀՄԱՆՄԱՆ ՄԱՍԻՆ » ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2021 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԿԱՄ ԵԿԱՄՈՒՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու ««Հայաստանի էլեկտրական ցանցեր» ՓԲԸ-ի կողմից ինժեներական ենթակառուցվածքների ստեղծման նպատակով շինարարության թույլտվություն ձեռք բերելու ժամանակ գանձվող տեղական վճարի չափի սահմանման մասին» որոշման ընդունմամբ Գյումրի համայնքի 2021թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: