**Գյումրի համայնքի ղեկավար**

**Ս.Բալասանյանին**

**Զեկուցագիր**

Համաշխարհային բանկի տեղական տնտեսության և ենթակառուցվածքների զարգացման ծրագրի շրջանակներում Հայաստանի տարածքային զարգացման հիմնադրամը (ՀՏԶՀ) իրականացնում է «Գյումրի քաղաքի զբոսաշրջության ենթակառուցվածքների և ճանապարհային վերակառուցում» ենթածրագիրը:

Ենթածրագիրը իր մեջ ներառում է 7 բաղադրիչ, որոնց թվում է նաև Գյումրի համայնքի սեփականություն հանդիսացող, պատմամշակութային արժեք ունեցող Ս.Համբարձումյան N 35 հասցեում գտնվող շենքի վերակառուցման աշխատանքները՝ այն քանդակագործ Ֆրիդ Սողոյանի թանգարան-ցուցասրահի վերածելու նպատակով:

Համաշխարհային բանկի կողմից ենթածրագրի փորձաքննության և հաստատման գործընթացն ապահովելու նպատակով ՀՏԶՀ-ին անհրաժեշտ է ունենալ Գյումրու համայնքապետարանի կողմից ստանձնած պարտավորություն՝ տարածքի ազատում բնակիչներից փոխհատուցման միջոցով: Ծրագրի շրջանակներում գործում է տարաբնակեցման քաղաքականություն, որի համաձայն հնարավոր չէ տարաբնակեցման փոխհատուցում իրականացնել ծրագրային միջոցներով:

Ս.Համբարձումյան փողոց N 35 հասցեի շինության մի մասը զբաղեցված է եղել քաղաքային կենտրոնական գրադարանի կողմից, իսկ մի հատվածը՝ ետնամասը, քաղաքացի Հ.Տոնոյանի ընտանիքի կողմից:

Քաղաքային գրադարանը տեղափոխվել է այլ վայր, իսկ Հ.Տոնոյանի ընսանիքը շարունակում է բնակվել իր զբաղեցրած տարածքում:

Համայնքապետարանը իրականացրել է օրենքով նախատեսված գործողություններ՝ դիմելով դատական մարմիններին տարածքը ապօրինի օգտագործումից ազատելու համար, սակայն տարիներ շարունակ դատարանում քննվող գործը իր լուծումը չի ստանում տարբեր օբյեկտիվ և սուբյեկտիվ պատճառներով:

Քաղ.Տոնոյանի ընտանիքը տարածքը զբաղեցրել է երկրաշարժից անօթևան դառնալու պատճառով և բնակվում է մինչև այսօր և տան վրա կատարել է բարելավումներ, ծախսելով որոշակի գումար: Քաղ.Հ.Տոնոյանը երկար տարիներ ծառայել է ներքին գործերի համակարգում, Արցախյան 2-րդ պատերազմի մասնակից է, մարտական գործողությունների ժամանակ վիրավորվել է և դարձել հաշմանդամ: Նրա ընտանիքը չունի այլ բնակության վայր և գտնվում է սոցիալապես անապահով վիճակում:

Միևնույն ժամանակ համայնքի ավագանինտվել է համաձայնություն՝ համայնքի ենթակայության Ֆ.Սողոյանի ցուցասրահ ստեղծելու և այդ նպատակի համար համայնքային ենթակայության պատմամշակութային արժեք ունեցող Ս.Համբարձունյան փողոց N 35 հասցեի շենքի հատկացման առաջարկությանը: Քանդակագործի ժառանգները խոստացել են և պատրաստվում են քանդակագործի ստեղծագործությունների մի մասը Մոսկվայից տեղափոխել Գյումրի և տրամադրել ցուցասրահին:

Քանի, որ շենքի վերականգնումը շատ կարևոր նշանակություն ունի քաղաքի պատմական քաղաքաշինական միջավայրի պահպանման, մշակույթի և զբոսաշրջության զարգացման գործում, և Համաշխարհային բանկի կողմից իրականացվող տարաբնակեցման քաղաքականության պահանջները ապահովելու նպատակով՝ առաջարկում եմ քաղ. Հ.Տոնոյանի ընտանիքին հատկացնել բնակարան հանրային բնակելի ֆոնդից, կամ դրանց բացակայության դեպքում համայնքի բյուջեի միջոցներով բնակարանային երկրորդական շուկայից ձեռք բերել բնակարան, որի համար, ելենելով քաղաքում տվյալ պահին գործող բնակարանների շուկայական արժեքից կպահանջվի մոտ 12,5 միլիոն դրամ:

**Համայնքի գլխավոր ճարտարապետ Հ.Գասպարյան**